અમદાવાદ: વર્ષ ર૦૦૦માં થયેલા ભાસ્કર-પરેશ અપહરણ કેસના આરોપી શૈલેન્દ્રસિંગ જાટની ધરપકડ કરવામાં આવી છે. રાજકોટનાં અગ્રણી જ્વેલર્સ પ્રભુદાસ પારેખના પુત્ર ભાસ્કર પારેખ અને તેના મિત્ર પરેશ શાહનું પેલેસ રોડ પરથી અપહરણ કરાયું હતું. અપહરણ બાદ રૂ.ર૦ કરોડની ખંડણી માગવામાં આવી હતી. આ આંતરરાષ્ટ્રીય માફિયા અને આતંકવાદી સંગઠન દ્વારા કરાયું હોવાનું બહાર આવ્યું હતું. આ ગેંગના સાગરીત શૈલેન્દ્રસિંગ જાટ (રહે. દિલ્હી)ની ગુજરાત એટીએસ દ્વારા ધરપકડ કરાઇ છે. અપહરણ કેસમાં શૈલેન્દ્રસિંગ જાટની પણ સંડોવણી હોવાનું એટીએસ સૂત્રોએ જણાવ્યું હતું.